
Europos Parlamentas,
–	atsižvelgdamas į per pirmąjį svarstymą priimtą Tarybos poziciją (10498/2/2025 – C10‑0281/2025),
–	atsižvelgdamas į 2023 m. rugsėjo 20 d. Europos ekonomikos ir socialinių reikalų komiteto nuomonę[footnoteRef:1], [1:  	OL C, C/2023/865, 2023 12 8, ELI: http://data.europa.eu/eli/C/2023/865/oj.] 

–	atsižvelgdamas į savo poziciją dėl Komisijos pasiūlymo Europos Parlamentui ir Tarybai (COM(2023)0224) per pirmąjį svarstymą[footnoteRef:2], [2:  	OL C, C/2025/1031, 2025 2 27, ELI: http://data.europa.eu/eli/C/2025/1031/oj.] 

–	atsižvelgdamas į Sutarties dėl Europos Sąjungos veikimo 294 straipsnio 7 dalį,
–	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 75 straipsnio 4 dalį,
–	atsižvelgdamas į Darbo tvarkos taisyklių 68 straipsnį,
–	atsižvelgdamas į Teisės reikalų komiteto rekomendaciją antrajam svarstymui (A10-0246/2025),
1.	pritaria per pirmąjį svarstymą priimtai Tarybos pozicijai;
2.	atsižvelgia į Komisijos pareiškimą, pridėtą prie šios rezoliucijos; jis bus paskelbtas Europos Sąjungos oficialiojo leidinio C serijoje;
3.	pažymi, kad aktas priimtas remiantis Tarybos pozicija;
4.	paveda Pirmininkei pasirašyti aktą su Tarybos Pirmininku pagal Sutarties dėl Europos Sąjungos veikimo 297 straipsnio 1 dalį;
5.	paveda generaliniam sekretoriui pasirašyti aktą, patikrinus, ar tinkamai įvykdytos visos procedūros, ir, susitarus su Tarybos generaliniu sekretoriumi, pasirūpinti, kad šis aktas būtų paskelbtas Europos Sąjungos oficialiajame leidinyje;
6.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

Komisijos pareiškimas dėl Reglamento (EB) Nr. 816/2006 priimant Europos Parlamento ir Tarybos reglamentą (ES) 2025/2645 dėl priverstinio licencijavimo krizių valdymo tikslais, kuriuo iš dalies keičiamas Reglamentas (EB) Nr. 816/2006

Komisija įsipareigoja pateikti pranešimą Europos Parlamentui, Tarybai ir Europos ekonomikos ir socialinių reikalų komitetui dėl Reglamento (EB) Nr. 816/2006 pagal to reglamento 19 straipsnį.

